# Blackfriars Bridge

### Z Wikipédie

Blackfriars Bridge s Katedrálou sv. Pavla v pozadí.
Pohľad zo severnej strany.
Pohľad z Waterloo Bridge.

Blackfriars Bridge je most pre cestnú dopravu a pre peších ponad rieku Temžu. Nachádza sa medzi mostami Waterloo Bridge a Blackfriars Railway Bridge. Na jeho severnom konci sa nachádzajú Inns of Court, Temple Church a želzničná stanica Blackfriars, v blízkosti jeho južného konca je galéria Tate Modern, Oxo Tower a divadlo Globe Theatre. Most spojuje londýnsky mestský obvod Southwark a City of London.

## [úprava] História

Prvým spojením brehov rieky na Blackfriars bol 303 metrov dlhý most, na ktorom sa za jeho prekročenie vyberalo mýto. Autorom jeho návrhu bol Robert Mylne. Most obsahoval deväť semieliptických oblúkov a bol postavený z portlandského vápenca. Jeho stavba trvala dovedna deväť rokov a bol otvorený v roku 1796. Most bol pomenovaný po britskom ministerskom predsedovi Williamovi Pittovi – William Pitt Bridge. Avšak neskôr most premenovali po dominikánskom kláštore v Blackfriars, ktorý v minulosti stál pri rieke neďaleko mosta.

Súčasný most bol dokončený v roku 1869 a je tvorený päťoblúkovou kovovou konštrukciou, ktorú navrhol Joseph Cubitt. Most je vo vlastníctve a správe trustu Bridge House Estates, ktorý je pod správou Corporation of London. S ohľadom na dopravné zaťaženie bol most v rokoch 1907 až 1910 rozšírený z pôvodných 21 na 32 metrov.

Pilóny mosta zdobia reliéfy vodných vtákov, ktorých autorom je sochár John Birnie Philip. Na východnej strane mosta (bližšie k ústiu) sú to reliéfy morských živočíchov a vtákov, na západnej strane sú to sladkovodné vtáky. Na severnom brehu sa nachádza socha kráľovnej Viktórie, ktorej bol most venovaný, v snahe ospravedlniť náklady na jeho výstavbu.

## [úprava] Zaujímavosti

- Most sa medzinárodne preslávil v roku 1982, keď pod jedným z jeho oblúkov našli obesenú mŕtvolu talianskeho bankára Roberta Calviho. Pôvodne sa predpokladalo, že ide o samovraždu, dnes je prípad všeobecne považovaný za vraždu.
- Most sa spomína v piesni "The Resurrectionist" od britskej skupiny Pet Shop Boys.

## [úprava] Dopravné spojenie

Najbližšie stanice londýnskeho metra:

- Blackfriars (District a Circle Line)
- Waterloo (Jubilee)

Najbližšie železničné stanice:

- Blackfriars

## [úprava] Externé odkazy

- Mapy a letecké fotografie Súradnice: 51° 30′ 34" s. š. 0° 6′ 16" z. d.
  - Družicové fotografie z WikiMapia alebo Google Local
  - Mapa z Multimap alebo GlobalGuide
  - Letecké fotografie z TerraServer

Mosty centrálneho Londýna, zo západu na východ
Chelsea Bridge • Grosvenor Bridge • Vauxhall Bridge • Lambeth Bridge • Westminster Bridge • Hungerford Bridge • Waterloo Bridge • Blackfriars Bridge • Blackfriars Railway Bridge • Millennium Bridge • Southwark Bridge • Cannon Street Railway Bridge • London Bridge • Tower Bridge

Pozri aj: Rieka Temža • Zoznam mostov na Temži • Zoznam mostov v Spojenom kráľovstve

Zdroj: "http://sk.wikipedia.org../../../b/l/a/Blackfriars_Bridge_2b07.html"

Kategórie: Londýnske mosty | City of London | Southwark

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- עברית
- Nederlands
- ‪Norsk (bokmål)‬